stanford-oval/wikipedia huggingface dataset:
Ranskan kansalaisuus
Kaksoiskansalaisuus

Ranska sallii kaksoiskansalaisuuden. Ranskan kansalaiset ovat automaattisesti myös Euroopan unionin kansalaisia.
Anastasio Hurtado y Robles

Anastasio Hurtado y Robles (15. helmikuuta 1890 Mascota – 24. helmikuuta 1972) oli meksikolainen roomalaiskatolinen piispa. Hänet vihittiin papiksi Tepicin hiippakuntaan 7. maaliskuuta 1914 ja nimitettiin sen johtoon 21. joulukuuta 1935. Piispaksi konsekroinnin suoritti 12. huhtikuuta 1936 José Manuel Piña Torres, jota avustivat Manuel Jerónimo Yerena y Camarena ja Manuel Romero Arvizu.
Hurtado y Robles jäi eläkkeelle 13. heinäkuuta 1970, jolloin hän sai nimityksen Cissan titulaaripiispaksi. Hän erosi myös titulaaripiispan arvosta 31. joulukuuta.
Art Linson

Art Linson (s. 1942 Chicagossa) on yhdysvaltalainen elokuvatuottaja ja -ohjaaja. Hän on toiminut ohjaajana kahdessa elokuvassa: vuonna 1980 ensi-iltansa saaneessa komediassa Where the Buffalo Roam ja vuoden 1984 elokuvassa The Wild Life.
Tuottajana Linson on toiminut muun muassa elokuvissa Fight Club ja Musta Dahlia.
Aiheesta muualla

Art Linson Internet Movie Databasessa. (englanniksi)
Ródos (alueyksikkö)

| Ródoksen alueyksikkö Περιφερειακή ενότητα Ρόδου> Alueyksikkö |
| --- | --- |
 Sijainti
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Kuntia:  5
Perustettu:  1.1.2011
Hallinto:  
 – hallinnollinen keskus:  Ródos
Pinta-ala:  1 587,2 km²
Väkiluku (2011):  119 830
 – väestötiheys:  75,50 as./km²
Lyhenteet:  
 – NUTS:  EL421 (osa)
Ródoksen alueyksikkö (kreik. Περιφερειακή ενότητα Ρόδου, Perifereiakí enótita Ródou) on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Ródos. Alueyksikön pinta-ala on 1 587,2 neliökilometriä ja asukasluku 119 830 (vuonna 2011).
Alueyksikkö käsittää Ródoksen, Chálkin, Kastellórizon, Sýmin ja Tíloksen saaret sekä muutamia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Dodekanesian prefektuuri lakkautettiin ja jaettiin neljäksi alueyksiköksi, joista Ródos on yksi.
Kunnat

Alueyksikkö jakaantuu viiteen kuntaan seuraavasti:
| Kartta |  | Kunta | Kuntakeskus | Väkiluku |
| --- | --- | --- | --- | --- |
|  | 1 | Ródos | Ródos | 115 490 |
|  | 2 | Chálki | Chálki | 478 |
|  | 3 | Megísti (Kastellórizo) | Kastellórizo | 492 |
|  | 4 | Sými | Sými | 2 590 |
|  | 5 | Tílos | Megálo Chorió | 780 |
Ansel Elgort

| Ansel Elgort |
| --- | --- |
 Ansel Elgort Baby Driverin ensi-illassa vuonna 2017.
Henkilötiedot
Syntynyt: 14. maaliskuuta 1994 (ikä 30) New York, New York, Yhdysvallat
Ammatti:  näyttelijä, DJ, laulaja
Vanhemmat:  Arthur Elgort, Grethe Barrett Holby
Näyttelijä
Aktiivisena:  2012–
Merkittävät roolit:   Tommy Ross (Carrie)  Caleb Prior (Outolintu-trilogia)  Augustus Waters (Tähtiin kirjoitettu virhe)  Miles / "Baby" (Baby Driver) 
Aiheesta muualla
soundcloud.com/ansolo
IMDb 
Elonet
Ansel Elgort (s. 14. maaliskuuta 1994 New York, New York) on yhdysvaltalainen näyttelijä, laulaja ja DJ (taiteilijanimeltään Ansølo). Hänet tunnetaan muun muassa rooleistaan elokuvissa Carrie (2013), Divergent – Outolintu (2014) ja Tähtiin kirjoitettu virhe (2014).
Elgort sai parhaan miespääosan Golden Globe -ehdokkuuden elokuvasta Baby Driver (2017).
Vuonna 2021 ensi-iltansa saa Steven Spielbergin ohjaama elokuvamusikaali West Side Story, jossa Elgort näyttelee pääosaa Tonya.
Yksityiselämä

Elgortin isä on Voguen muotivalokuvaaja Arthur Elgort ja äiti oopperaohjaaja ja -tuottaja Grethe Barrett Holby. Ansel on nuorin kolmesta lapsesta, ja hänen siskonsa Sophie on valokuvaaja ja veljensä Warren elokuvantekijä.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2013 | Carrie | Carrie | Tommy Ross |
| 2014 | Divergent – Outolintu | Divergent | Caleb Prior |
| 2014 | Tähtiin kirjoitettu virhe | The Fault in Our Stars | Augustus Waters |
| 2014 | Men, Women & Children | Men, Women & Children | Tim Mooney |
| 2015 | Outolintu-sarja: Kapinallinen | The Divergent Series: Insurgent | Caleb Prior |
| 2015 | Paper Towns | Paper Towns | Mason |
| 2016 | November Criminals | November Criminals | Addison Schacht |
| 2016 | Outolintu-sarja: Uskollinen | The Divergent Series: Allegiant | Caleb Prior |
| 2017 | Baby Driver | Baby Driver | Miles / ”Baby” |
| 2017 | November Criminals | November Criminals | Addison Schacht |
| 2018 | Jonathan | Jonathan | Jonathan / John |
| 2018 | Kuoleman klubi | Billionaire Boys Club | Joe Hunt |
| 2019 | The Goldfinch | The Goldfinch | Theodore ”Theo” Decker |
| 2021 | West Side Story | West Side Story | Tony |
Aiheesta muualla

Wikimedia Commonsissa on kuvia tai muita tiedostoja aiheesta .
Ansel Elgort Internet Movie Databasessa. (englanniksi)
S/S Jatuli

| S/S Jatuli |
| --- | --- |
Tyyppi:  tankkeri
IMO-numero:  7117993
Aiemmat nimet:  Jatuli 1979–1982 Gordian 1976–1979 Hudson Friendship 1971–1976
Aiemmat omistajat:  Neste Oy Rederi A/S Trajan John Hudson Fuel & Sg. Ltd
Rakennustelakka:  Kockums, Malmö
Rakennusnumero:  527
Vesillelasku:  3. heinäkuuta 1971
Luovutettu:  syyskuu 1971
Status:  romutettu vuonna 1984
Tekniset tiedot
Pituus:  340,1 m
Leveys:  51,8 m
Syväys:  25,61 m
Bruttovetoisuus (GT):  125 310
Koneisto:  höyryturbiinit
Koneteho:  23 872 kW
Nopeus:  15,0 kn
Lähteet:  http://www.aukevisser.nl/supertankers/part-2/id605.htm
S/S Jatuli oli Neste Oy:n vuoteen 1982 asti omistama säiliöalus. Laiva oli aikanaan vetoisuudeltaan Suomen suurin kauppa-alus. Alus rakennettiin vuonna 1971 Malmössä ja Suomessa liikennöidessään sen kotipaikka oli Naantali.
Historia

Aluksen tilasi alun perin norjalainen Kb Noralliance A/S Co. Malmössä sijaitsevalta telakalta.[lähde? ] Tilaus kuitenkin siirrettiin brightonilaisen John Hudson Fuel & Shipping Ltd nimiin, jonka alaisuudessa laiva liikennöi viisi vuotta nimellä Hudson Friendship. Vuonna 1976 alus myytiin norjalaiselle A/S Trajan yhtiölle, joka nimesi aluksen Gordianiksi. Vuonna 1979 laiva myytiin jälleen eteenpäin, ja uusi omistaja Neste Oy nimesi aluksen Jatuliksi. Nesteen käytössä alus oli vuoteen 1982 asti, jolloin se myytiin St. Tobias Shipping Co. -yhtiölle, joka siirsi aluksen liikennöimään Liberian lipun alle nimellä St. Tobias.
Aluksen ollessa raakaöljylastissa matkalla Khargin saarelta Ubeen siihen osui 11. syyskuuta 1984 irakilaisten laukaisema Exocet-ohjus 50 merimailia Khargin saaresta etelään (28°25′N, 50°25′E). Alus selvisi matkasta suunniteltuun määränpäähänsä, mutta se todettiin korjauskelvottomaksi. Alus myytiin romutettavaksi, ja Dalian romutti aluksen 31. joulukuuta alkaen.
Arnold Mendelssohn

Arnold Mendelssohnin rintakuva
Arnold Mendelssohn (26. joulukuuta 1855 Ratibor – 18. tai 19. helmikuuta 1933 Darmstadt) oli saksalainen säveltäjä.
Mendelssohn oli Felix Mendelssohnin kaukainen sukulainen. Hän kävi varhaisella iällä koulua Berliinissä ja Danzigissa. Ensimmäisen muodollisen musiikkiopetuksensa hän sai Kuninkaallisessa kirkkomusiikki-instituutissa Berliinissä, jossa opiskeli Friedrich Kielin johdolla urkujen- ja pianonsoittoa sekä sävellystä. Sittemmin Mendelssohn työskenteli urkurina kirkoissa Bonnissa ja Bielefeldissä. Lopulta hän pääsi opettajaksi Kölnin konservatorioon, jossa hänen oppilaidensa joukossa oli Paul Hindemith.
Mendelssohnin tuotannossa on lähes kolmesataa teosta kamarimusiikista oopperaan; hänen tunnetuimpiin teoksiinsa kuuluvat hänen kirkkomusiikkisävellyksensä. Hän edusti uusromanttista tyyliä, ja hänen musiikkiaan esitettiin usein ennen natsien valtaannousua.
Aiheesta muualla

IMSLP: nuotteja
Rich Burlew

Rich Burlew (s. 1. syyskuuta 1974) on yhdysvaltalainen kirjailija, sarjakuvapiirtäjä ja -käsikirjoittaja, joka on parhaiten tunnettu verkkosarjakuvastaan The Order of the Stick. Hän on myös kirjoittanut joitakin teoksia Wizards of the Coastin tunnettuun fantasia-aiheiseen roolipeliin Dungeons & Dragons. Hän omistaa Giant in the Playground -nimisen (suom. Jättiläinen leikkikentällä) kustantamon, joka perustettiin julkaisemaan hänen omia sarjakuviaan.[lähde? ]
Aiheesta muualla

Giant in the Playground
Arda Turan

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Arda Turan
Syntymäaika: 30. tammikuuta 1987 (ikä 37)
Syntymäpaikka: Istanbul, Turkki
Pelipaikka: laitalinkki
Pituus: 177 senttimetriä
Paino: 76 kilogrammaa
Seura
Seura: Galatasaray
Pelinumero: 66
Junioriseurat
1997–2000: Altıntepsi Makelspor
2000–2005: Galatasaray
Seurat
| Vuodet | Seura | O | (M) |
| 2005–2011 | Galatasaray | 127 | (29) |
| 2006 | → Manisaspor (laina) | 15 | (2) |
| 2011–2015 | Atlético Madrid | 127 | (13) |
| 2015–2020 | Barcelona | 36 | (5) |
| 2018–2020 | → Başakşehir (laina) | 37 | (2) |
| 2020– | → Galatasaray | 8 | (1) |
Maajoukkue
| 2002–2003 | Turkki U16 | 10 | (2) |
| 2003–2004 | Turkki U17 | 30 | (3) |
| 2003–2004 | Turkki U18 | 11 | (2) |
| 2004–2006 | Turkki U19 | 17 | (6) |
| 2005 | Turkki U20 | 2 | (0) |
| 2006 | Turkki U21 | 2 | (0) |
| 2006–2017 | Turkki | 100 | (17) |
 Seurajoukkueuran tilastot kattavat vain kansalliset sarjat, päivitetty 8. marraskuuta 2020.  Maajoukkueuran tilastot päivitetty 10. tammikuuta 2019.
Arda Turan (s. 30. tammikuuta 1987 Bayrampaşa, Istanbul, Turkki) on turkkilainen jalkapalloilija, joka edustaa Turkin Superliigassa pelaavaa Galatasarayta. Oikeajalkaisen Turanin pelipaikka on vasemmalla tai oikealla laidalla hyökkäävänä laitalinkkinä.
Seurajoukkueura

Turan pelasi kaudella 2004–2005 ensimmäisen – ja kauden ainoan – ottelunsa Galatasarayssa. Seuraavaksi kaudeksi hänet lainattiin Manisasporiin, jossa hän teki 15 ottelussa kaksi maalia. Turan palasi kaudeksi 2006–2007 Galatasarayhin, jossa hänelle merkittiin 26 ottelua ja viisi maalia. Seuraavilla kausilla Turanin tilastot olivat lähes identtiset: kaudella 2007–2008 seitsemän maalia 30 ottelussa, kaudella 2008–2009 kahdeksan maalia 29 ottelussa ja kaudella 2009–2010 seitsemän maalia 29 ottelussa. Kaudella 2010–2011 hän pelasi vain 12 ottelua, joissa teki kaksi maalia.
Kaudeksi 2011–2012 Turan siirtyi Atlético Madridiin, jossa pelasi ensimmäisellä kaudellaan 33 ottelua ja teki kolme maalia.
Maajoukkueura

Turkin maajoukkueessa Turan on pelannut 100 ottelua ja tehnyt niissä 17 maalia. Hän on neljäs sataan maaotteluun yltänyt turkkilaispelaaja. Turan oli mukana 2008 EM-kisoissa, joissa hän teki kaksi maalia – voittomaalin lohkovaiheen ottelussa Sveitsiä vastaan lisäajalla ja joukkueensa ensimmäisen maalin Tšekki-ottelussa, jossa Turkki nousi kahden maalin tappioasemasta voittoon.
Yksityiselämä

Turan tuomittiin syyskuussa 2019 kahden vuoden ja kahdeksan kuukauden ehdolliseen vankeusrangaistukseen viiden vuoden koeajalla. Turan joutui vuoden 2018 lopulla Istanbulissa yökerhotappeluun turkkilaisen laulajan Berkay Sahinin kanssa ja Sahinin nenä murtui rytäkässä. Turan rynnisti myöhemmin sairaalaan ja ampui käsiaseella maahan.
Aiheesta muualla

Kuvia tai muita tiedostoja aiheesta Arda Turan Wikimedia Commonsissa
Turkin joukkue – Jalkapallon EM-kilpailut 2008
1 Rüştü |
2 Servet |
3 Hakan |
4 Gökhan Zan |
5 Emre |
6 Mehmet |
7 Mehmet Aurélio |
8 Nihat |
9 Semih |
10 Gökdeniz |
11 Tümer |
12 Tolga |
13 E. Güngör |
14 Arda |
15 E. Aşık |
16 U. Boral |
17 Tuncay |
18 C. Kazim |
19 Ayhan |
20 Sabri |
21 Mevlüt |
22 Hamit Altıntop |
23 Volkan |
Valmentaja Terim
Anastasio Somoza García

Anastasio Somoza García ja  Argentiinan presidentti Juan Perón.
Anastasio "Tacho" Somoza García (1. helmikuuta 1896 – 29. syyskuuta 1956) oli Nicaraguan presidentti ja diktaattori vuosina 1937–1947 ja 1950–1956.
Anastasio Somoza Garcían isä oli varakas kahviplantaasin omistaja. Somoza García opiskeli Yhdysvalloissa, palasi kotimaahan ja epäonnistui liikemiehen uralla. Hän nousi valtaan armeijan tuella syrjäyttäen enonsa 1937. Hän keskitti valtaa ja varallisuutta perheelleen ja ystävilleen, ja hänen jälkeensä maata hallitsivat hänen kaksi poikaansa Luis Somoza Debayle ja Anastasio Somoza Debayle.
Runoilija  Rigoberto López Pérez murhasi Somoza Garcían 21. syyskuuuta vuonna 1956 Leonissa. Somoza kuoli muutama päivän jälkeen sairaalassa Panaman kanavavyöhykkellä.
Angeliño

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Ángel Esmorís Tasende
Syntymäaika: 4. tammikuuta 1997
Syntymäpaikka: Coristanco, Espanja
Pelipaikka: vasen laitapuolustaja
Pituus: 175 senttimetriä
Paino: 69 kilogrammaa
Seura
Seura:  AS Roma
Junioriseurat
0000–2013:  Deportivo La Coruña
2013–2014:  Manchester City
Seurat
| Vuodet | Seura | O | (M) |
| 2014–2018 |  Manchester City | 0 | (0) |
| 2015 | →  New York City | 14 | (0) |
| 2016–2017 | →  Girona | 0 | (0) |
| 2017 | →  Mallorca | 17 | (0) |
| 2017–2018 | →  NAC Breda | 34 | (3) |
| 2018–2019 |  PSV Eindhoven | 34 | (1) |
| 2019–2021 |  Manchester City | 6 | (0) |
| 2020–2021 | →  RB Leipzig | 39 | (5) |
Maajoukkue
| 2013 |  Espanja U17 | 1 | (0) |
| 2018 |  Espanja U21 | 2 | (0) |
 Seurajoukkueuran tilastot kattavat vain kansalliset sarjat, päivitetty 26. toukokuuta 2021.  Maajoukkueuran tilastot päivitetty 26. toukokuuta 2021.
José Ángel Esmorís Tasende (tunnetaan paremmin taiteilijanimellään Angeliño tai nimellä José Ángel Tasende, s. 4. tammikuuta 1997 Coristanco) on espanjalainen jalkapalloilija, joka edustaa Italian Serie A:ssa pelaavaa AS Romaa. Vasenjalkainen Angeliño on pelipaikaltaan vasen laitapuolustaja.
Ura > Seurajoukkueura

Angeliño siirtyi Manchester Cityn juniorijoukkueeseen vuonna 2013 kotimaansa Deportivo La Coruñasta. Kaudella 2014–2015 hän oli yhdessä valioliigaottelussa penkillä. Heinäkuussa 2015 Angeliño siirtyi Manchester Cityn yhteistyöseuraan, Major League Soccerin New York City FC:hen vuoden 2015 loppuun kestävällä sopimuksella. Hän debytoi pääsarjatasolla samassa kuussa ja pelasi kaikkiaan 14 sarjaottelua. Sittemmin hän on ollut lainalla Espanjassa Gironan ja Mallorcan joukkueissa. joista jälkimmäisessä hän pelasi 17 Segunda Divisiónin ottelua, sekä Alankomaissa NAC Bredan joukkueessa, jossa hän pelasi 34 Eredivisien ottelua ja teki niissä kolme maalia. Kesällä 2018 Angeliño siirtyi toisen Eredivisie-seuran, PSV Eindhovenin omistukseen ja pelasi kauden aikana 34 pääsarjaottelua, joissa hän teki yhden maalin.
Angeliño palasi kesällä 2019 Manchester Cityyn, jossa hän pelasi syksyn 2019 aikana vain kuusi valioliigaottelua ja yhden Mestarien liigan ottelun. Kevätkauden 2020 hän pelasi lainalla Saksan Bundesliigan RB Leipzigissa, jossa hänelle kertyi 13 bundesliigaottelua ja niissä yksi maali sekä neljä Mestarien liigan ottelua. Kaudella 2020–2021 hän jatkoi lainalla Leipzigissa. Hän pelasi kauden aikana Bundesliigassa 26 ottelua, joissa hän teki neljä maalia, ja Mestarien liigassa seitsemän ottelua, joissa hän teki kolme maalia. Kesällä 2021 Angeliño siirtyy RB Leipzigin omistukseen.
Ura > Maajoukkueura

Angeliño on pelannut Espanjan alle 17-vuotiaiden maajoukkueessa yhden ottelun vuonna 2013 ja alle 21-vuotiaiden maajoukkueessa kaksi ottelua vuonna 2018.
Rättvisepartiet Socialisterna

| Rättvisepartiet Socialisterna |
| --- | --- |
Perustettu:  1973
Johto:   Per-Åke Westerlund 
Ideologia:  Trotskilaisuus
Toimisto:  Farsta
Kansainväliset jäsenyydet:  Komitea työväeninternationaalin puolesta
Nuorisojärjestö:  Socialistiska Studenter
Kotisivu:  www.socialisterna.org
Infobox OKNimi-testi OK: 
Rättvisepartiet Socialisterna on ruotsalainen, trotskilainen puolue. Puolue perustettiin 1973. Se on Komitea työväeninternationaalin puolesta -järjestön jäsen.
Anastasija Vjaltseva

Anastasija Vjaltseva
Anastasija Dmitrijevna Vjaltseva (ven. Анастаси́я Дми́триевна Вя́льцева; 13. maaliskuuta 1871 Altuhovo, Brjanskin alue – 17. helmikuuta 1913 Pietari) oli venäläinen mezzosopraano. Hänellä oli monipuolinen ohjelmisto, johon kuului operettia, oopperaa, romansseja, kansanlauluja ja romanimusiikkia.
Vjaltseva menetti isänsä varhain ja muutti äitinsä kanssa Kiovaan. Siellä hän liittyi balettiseurueeseen vuonna 1887 ja operettikuoroon vuonna 1890. Vjaltseva muutti Pietariin vuonna 1892 ja lauloi operettiseurueissa siellä sekä Moskovassa. Ensimmäisen konserttinsa itsenäisenä esiintyjänä hän piti vuonna 1897 Eremitaašin teatterissa. Vjaltseva aloitti gramofoniäänitysten tekemisen 1900-luvun alussa. Yhteisiä esiintymisiä hän teki muun muassa Varvara Paninan kanssa. Vjaltseva oli Venäjän–Japanin sodassa kenttäsairaalan sairaanhoitajana Mantšuriassa. Hän myös esiintyi säännöllisesti haavoittuneille.
Vjaltseva kiersi laajalti eri puolilla Venäjää vuodesta 1902. Hänen operettiohjelmistoonsa kuuluivat muiden muassa Johann Strauss nuoremman Mustalaisparoni sekä teoksia Jacques Offenbachilta ja Charles Lecocqilta. Vjaltseva osallistui myös oopperaesityksiin muun muassa Mariinski-teatterissa. Hänen oopperaohjelmistoonsa kuuluivat Carmen, Aida, Simson ja Delila, Mignon ja Patarouva. Vjaltseva kuoli 41-vuotiaana sairastettuaan tuberkuloosia ja leukemiaa.
Anastasija Zolotic

| Mitalit | Mitalit | Mitalit |  |
| --- | --- | --- | --- |
|  Anastasija Zolotic esittelee olympiakultaansa. |  Anastasija Zolotic esittelee olympiakultaansa. |  Anastasija Zolotic esittelee olympiakultaansa. |  |
Maa:   Yhdysvallat
Naisten taekwondo
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | 57 kg |  |
Anastasija Zolotic (23. marraskuuta 2002 Largo, Florida) on yhdysvaltalainen taekwondoin ja olympiavoittaja.
Zolotic on kilpaillut aikuisten kilpailuissa vuodesta 2019 lähtien. Tätä ennen hänellä on junioreiden Pan-Amerikan mestaruus vuodelta 2017, MM-kultaa vuodelta 2018 ja nuorten olympialaisten hopeaa samalta vuodelta. Ensimmäisen aikuisten turnausvoiton hän saavutti Yhdysvaltojen avoimessa turnauksessa vuonna 2019. Hän voitti samana vuonna myös Sofian avoimen turnauksen sekä nuorten Pan-Amerikan mestaruuden 55 kg sarjassa. Vuonna 2020 Zolotic voitti Turkin, Helsingborgin, Yhdysvaltojen ja Costa Rican avoimen turnauksen. Hänellä on voitot myös vuoden 2021 Sofian ja Mexicon avoimista turnauksista.
Tokion olympialaisissa 2020 Zolotic pääsi aloittamaan suoraan toiselta kierrokselta, jolla voitti marokkolaisen Nada Laarajin 11–4. Puolivälierissä hän voitti Hatice Kübra İlgünin 17–9 ja loppuotteluun hän eteni voittamalla välierissä taiwanilaisen Lo Chia-lingin 28–5. Loppuottelussa Zolotic voitti venäläisen Tatjana Mininan 25–17.
Ann Lindsay Wynyard

Ann Lindsay Wynyard on tiibetinspanielien kasvattaja.
Wynyard kirjoitti ensimmäisen kirjansa The Dog Directory Guide to the Tibetan Spaniel, The Dog Directory vuonna 1974 pitkälti omiin käytännön kokemuksiinsa perustuen. Hän käsitteli kirjassaan muun muassa tiibetinspanielin hoitoa, ruokintaa ja pentujen kasvattamista. Vuonna 1980 kirjasta julkaistiin täydennetty painos, johon oli lisätty muun muassa Pohjoismaiden ja Amerikan alueen tiibetinspanielien historiaa. Uuden painoksen nimeksi tuli The Dog Directory Guide to Owning a Tibetan Spaniel, The Dog Directory. Vuonna 1986 ilmestyi The Tibetan Spaniel Handbook, jonka Wynyard kirjoitti Jeanne Holsapplen kanssa. Siinä pääpaino on tiibetinspanielin amerikkalaisessa historiassa, mutta kirjassa käsitellään myös tiibetinspanielin historiallista taustaa, sen historiaa Englannissa ja rotumääritelmää.
Wynyardin teokset tekivät omalta osaltaan hänet tunnetuksi tiibetinspanielien harrastajien keskuudessa ympäri maailman jo 1970- ja 1980-luvuilla. Ann Lindsay Wynyard oli Phyllis M. Mayhew’n ohella yksi ensimmäisistä, jotka kirjoittivat varsinaisesti tiibetinspanieleista.
Antti Wirman

Antti ”Warman” Wirman (s. 20. heinäkuuta 1982) on suomalainen kitaristi.
Wirman opiskeli kitaransoittoa Espoon pop- ja jazzopisto Ebelissä.[lähde? ] Hän soitti vuodesta 1997 lähtien perustamassaan Wisard-yhtyeessä, joka vaihtoi vuonna 2001 nimekseen Craydawn. Craydawnin ohella hän soittaa myös Battagiassa, ja kesällä 2005 hän esiintyi cover-yhtye Metal Heartissa,[lähde? ] joka soitti 1980-luvun metalliklassikoita. Vuoden 2008 alussa Wirman liittyi The Scourger -yhtyeeseen.
Wirmanin vanhempi veli Janne Wirman on tunnettu Children of Bodomista. Veljekset ovat soittaneet yhdessä Jannen perustamassa Warmen-yhtyeessä. Wirman on vieraillut myös Kotipellon Coldness-albumilla (2004). Toukokuussa 2015 Wirman liittyi Children of Bodomiin sessiojäseneksi korvaamaan yhtyeen jättäneen Roope Latvalan kesän 2015 esiintymisten ajaksi.
Aiheesta muualla

The Scourger
Rómulo Gallegos

| Rómulo Gallegos |
| --- | --- |

Venezuelan presidentti
 17. helmikuuta 1948 – 24. marraskuuta 1948  
Edeltäjä:  Rómulo Betancourt
Seuraaja:  Carlos Delgado Chalbaud
Henkilötiedot
Syntynyt: 2. elokuuta 1884
Kuollut: 7. huhtikuuta 1969 (ikä 84)
Ammatti:  kirjailija
Tiedot
Puolue:  Acción Democrática
 Nimikirjoitus
Rómulo Gallegos (2. elokuuta[lähde? ] 1884 Caracas, Venezuela – 7. huhtikuuta[lähde? ] 1969 Caracas, Venezuela) oli venezuelalainen kirjailija ja poliitikko. Hän toimi Venezuelan presidenttinä vuonna 1948 kolme kuukautta.
Rómulo Gallegos ja Harry S. Truman
Gallegos oli kotoisin köyhistä oloista. Hän aloitti 1903 uransa opettajana ja toimittajana. Esikoisromaani Dona Barbara ilmestyi 1929. Siinä arvosteltiin maan vallanpitäjiä, joten Gallegoksen oli lähdettävä maanpakoon Espanjaan, missä hän kirjoitti tunnetuimmat romaaninsa Cabtaclaron ja Canaiman (Pahan valta).[lähde? ]
Gallegos palasi Venezuelaan 1936, ja hänet valittiin opetusministeriksi. Vuonna 1947 hän oli osallisena vallankaappauksessa. Hän oli presidenttiehdokkaana ja voitti vaalit mutta menetti viran kolme kuukautta myöhemmin sotilasvallankaappauksessa. Tällöin Gallegos pakeni ensin Kuubaan ja myöhemmin Meksikoon. Gallegos palasi Venezuelaan 1952.
Gallegos kuoli Venezuelassa arvostettuna kirjailijana ja senioripoliitikkona.
Suomennetut teokset

Donna Barbara (Dona Barbara), suom. Jarno Pennanen, Kansankulttuuri, 1961
Pahan valta (Canaima), suom. Kaj Kauhanen, Kirjayhtymä, 1961
Suomennosnäytteitä Gallegosin teoksista on antologiassa Espanjan ja Portugalin kirjallisuuden kultainen kirja, toim. Tyyni Tuulio, (WSOY 1954)
Aiheesta muualla

Kuvia tai muita tiedostoja aiheesta Rómulo Gallegos Wikimedia Commonsissa
Venezuelan presidentit
Páez | Vargas | Navarte | Carreño | Soublette | Páez | Soublette | J. T. Monagas | J. G. Monagas | J. T. Monagas | Gual | J. Castro | Gual | Tovar | Gual | Páez | Falcón | Bruzual | Villegas | J. R. Monagas | Villegas | Guzmán | Linares | Varela | Guzmán | Crespo | Guzmán | H. López | Rojas | Andueza | Villegas | Crespo | Andrade | C. Castro | Gómez | Márques | Gómez | J. Pérez | Gómez | E. López | Medina | Betancourt | Gallegos | Delgado Chalbaud | Suárez Flamerich | Pérez Jiménez | Larrazábal | Sanabria | Betancourt | Leoni | Caldera | C. Pérez | Herrera | Lusinchi | C. Pérez | Velásquez | Caldera | Chávez | Carmona | Cabello | Chávez | Maduro
Rey (Tähtien sota)

| Rey |
| --- | --- |

Luoja(t):   Lawrence Kasdan  J. J. Abrams  Michael Arndt 
Näyttelijä(t):  Näyttelijät: Daisy Ridley Cailey Fleming (5-vuotias, Episodit VI ja IX) Josefine Irrera Jackson (5-vuotias, Episodi IX) Ääninäyttelijät: Daisy Ridley (Disney Infinity 3.0, Lego Star Wars: The Force Awakens, Forces of Destiny, Battlefront II (2017))
Ensi- esiintyminen:  Star Wars: The Force Awakens (2015)
Viimeinen esiintyminen:  Star Wars: The Rise of Skywalker (2019)
Henkilötiedot
Ammatti:  Romunkerääjä Jedi
Sukupuoli:  nainen
Kotipaikka:  Jakku
Suhteet
Muut sukulaiset:   Sheev Palpatine (isoisä)  Dathan (isä)  Miramir (äiti) 
Infobox OKNimi-testi OK: 
Rey (myöhemmin Rey Skywalker) on kuvitteellinen henkilö Tähtien sota -elokuvasarjassa. Rey on elokuvasarjan jatko-osatrilogian yksi päähenkilöistä. Hän esiintyy ensimmäistä kertaa vuoden 2015 elokuvassa Star Wars: The Force Awakens, jossa häntä esittää Daisy Ridley. Rey oli alun perin planeetta Jakkulla asuva romunkerääjä, joka joutuu mukaan Vastarinnan sotaan Ensimmäistä ritarikuntaa vastaan tavattuaan entisen iskusotilaan, Finnin, Vastarinnan ässälentäjä Poe Dameronin sekä droidi BB-8:n. Hän paljastui herkäksi Voimalle ja kouluttautuu jediksi sekä Luke Skywalkerin että Leia Organan avustuksella, taistellen Kylo Reniä vastaan ja lopulta kohdaten itse kuolleista palanneen Palpatinen, joka paljastuu hänen isoisäkseen. Rey otti myöhemmin sukunimekseen Skywalker, Luken ja Leian suostumuksella.